nibzard/narodne-novine-full-text-markdown huggingface dataset:
### NN 95/2020 (26.8.2020.), Pravilnik o dopuni Pravilnika o načinu i postupku utvrđivanja uvjeta za početak rada školske ustanove

Ministarstvo znanosti i obrazovanja

1799

Na temelju članka 92. stavka 11. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19 i 64/20), ministar znanosti i obrazovanja donosi

PRAVILNIK

O DOPUNI PRAVILNIKA O NAČINU I POSTUPKU UTVRĐIVANJA UVJETA ZA POČETAK RADA ŠKOLSKE USTANOVE

Članak 1.

U Pravilniku o načinu i postupku utvrđivanja uvjeta za početak rada školske ustanove (»Narodne novine«, broj 141/09), iza članka 6. dodaje se članak 6.a koji glasi:

»Članak 6.a

Iznimno od članka 2. i članka 6. stavka 1. ovoga pravilnika, rješenje kojim se odobrava nastavak rada u promijenjenim uvjetima ministar može donijeti bez prethodnog imenovanja i neposrednog očevida stručnog povjerenstva ako školska ustanova privremeno nastavlja obavljati djelatnost u prostoru druge školske ustanove koja ima potrebne prostorne uvjete za rad.«

Članak 2.

Ovaj pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/00027

Urbroj: 533-05-20-0001

Zagreb, 18. kolovoza 2020.

Ministar
 prof. dr. sc. Radovan Fuchs, v. r.
### NN 95/2020 (26.8.2020.), Odluka o izmjeni i dopuni Odluke o nužnoj mjeri ograničavanja radnog vremena ugostiteljskih objekata iz kategorije »Barovi«

Stožer civilne zaštite Republike Hrvatske

1801

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20 Stožer civilne zaštite Republike Hrvatske, 21. kolovoza 2020. godine, donosi

ODLUKU

O IZMJENI I DOPUNI ODLUKE O NUŽNOJ MJERI OGRANIČAVANJA RADNOG VREMENA UGOSTITELJSKIH OBJEKATA IZ KATEGORIJE »BAROVI«

I.

U Odluci o nužnoj mjeri ograničavanja radnog vremena ugostiteljskih objekata iz kategorije »Barovi« (»Narodne novine« broj 92/20) u točki I. riječi: »u trajanju od 10 dana« brišu se.

II.

Iza točke II. dodaje se točka II.a koja glasi:

»II.a

Ova Odluka primjenjuje se do 7. rujna 2020. godine.«

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-113

Zagreb, 21. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 95/2020 (26.8.2020.), Odluka o uvođenju nužnih epidemioloških mjera za područje Grada Imotskog i općina Cista Provo, Lovreć, Lokvičići, Podbablje, Proložac, Runovići, Zagvozd i Zmijavci

STOŽER CIVILNE ZAŠTITE REPUBLIKE HRVATSKE

1802

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20 Stožer civilne zaštite Republike Hrvatske, 22. kolovoza 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE GRADA IMOTSKOG I OPĆINA CISTA PROVO, LOVREĆ, LOKVIČIĆI, PODBABLJE, PROLOŽAC, RUNOVIĆI, ZAGVOZD I ZMIJAVCI

I.

Na prijedlog Stožera civilne zaštite Splitsko-dalmatinske županije te stožera civilne zaštite Grada Imotskog i općina Cista Provo, Lovreć, Lokvičići, Podbablje, Proložac, Runovići, Zagvozd i Zmijavci uvode se nužne epidemiološke mjere za područje Grada Imotskog i općina Cista Provo, Lovreć, Lokvičići, Podbablje, Proložac, Runovići, Zagvozd i Zmijavci, u trajanju od 14 dana.

II.

Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba

– ostale privatne svečanosti i proslave mogu se organizirati samo u krugu obitelji i na njima može biti prisutno najviše 20 osoba

– ugostiteljski objekti iz skupine »Barovi« i ugostiteljski objekti tipa bistroi mogu usluživati goste samo na otvorenim dijelovima (terasama i slično)

– na sahranama može biti prisutno najviše 50 osoba, a sućut ožalošćenima se ne smije izražavati bliskim kontaktom

– obiteljska poljoprivredna gospodarstva koja pružaju ugostiteljske usluge ne smiju primati skupine u kojima je više od 20 osoba.

III.

Ova Odluka primjenjuje se od 24. kolovoza 2020. godine.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-114

Zagreb, 22. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 95/2020 (26.8.2020.), Odluka o uvođenju nužne epidemiološke mjere ograničenja svadbenih svečanosti za područje Brodsko-posavske županije

STOŽER CIVILNE ZAŠTITE REPUBLIKE HRVATSKE

1803

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 25. kolovoza 2020. godine, donosi

ODLUKU

O UVOĐENJU NUŽNE EPIDEMIOLOŠKE MJERE OGRANIČENJA SVADBENIH SVEČANOSTI ZA PODRUČJE BRODSKO-POSAVSKE ŽUPANIJE

I.

Na prijedlog Stožera civilne zaštite Brodsko-posavske županije uvodi se nužna epidemiološka mjera ograničenja svadbenih svečanosti, u trajanju od 14 dana.

II.

Za vrijeme primjene nužne epidemiološke mjere iz točke I. ove Odluke na svadbenim svečanostima koje se održavaju na području Brodsko-posavske županije može biti prisutno najviše 50 osoba.

III.

Ova Odluka primjenjuje se od 31. kolovoza 2020. godine.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-115

Zagreb, 25. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 96/2020 (28.8.2020.), Zaključak, klasa: 22-03/20-04/304, urbroj: 50301-5/20-20-3 od 27. kolovoza 2020.

Vlada Republike Hrvatske

1804

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 27. kolovoza 2020. donijela

ZAKLJUČAK

1. Zbog potrebe normalizacije rada Studentskog doma »Cvjetno naselje«, potrebno je osobama čije su nekretnine stradale u potresu na području Grada Zagreba, Krapinsko-zagorske županije i Zagrebačke županije, a koje su na dan donošenja ovoga Zaključka smještene u Studentskom domu »Cvjetno naselje«, omogućiti privremeno stambeno zbrinjavanje u adekvatnom smještaju na drugoj lokaciji.

2. Svim osobama koje su temeljem Naloga za mobilizaciju, Ministarstva unutarnjih poslova, Ravnateljstva civilne zaštite, klase: 810-03/20-11/22, urbroja: 511-01-331-20-1, od 22. ožujka 2020. (u daljnjem tekstu: Nalog za mobilizaciju) privremeno smještene u Studentskom domu »Cvjetno naselje«, a na dan donošenja ovoga Zaključka su još uvijek smještene u Studentskom domu, osigurat će se privremeno stambeno zbrinjavanje u drugom adekvatnom smještaju u vlasništvu Republike Hrvatske ili Grada Zagreba.

3. Privremeno stambeno zbrinjavanje iz točke 1. ovoga Zaključka osigurava se do utvrđivanja prava po posebnom propisu kojim će se regulirati obnova zgrada oštećenih potresom na području Grada Zagreba, Krapinsko-zagorske županije i Zagrebačke županije.

4. Sredstva za stambeno zbrinjavanje iz točke 1. ovoga Zaključka prihvatljiv su trošak za koji je Vlada Republike Hrvatske aplicirala na Fond solidarnosti Europske unije.

5. Zadužuje se Ministarstvo prostornoga uređenja, graditeljstva i državne imovine da u suradnji s Gradom Zagrebom, pronađe odgovarajuće nekretnine za smještaj osoba privremeno smještenih u Studentskom domu »Cvjetno naselje« te da poduzme odgovarajuće radnje za njihovo preseljenje.

6. Zadužuje se Ministarstvo unutarnjih poslova, Ravnateljstvo civilne zaštite da sukladno točki 5. Naloga za mobilizaciju, najkasnije do 15. rujna 2020. donese Nalog o demobilizaciji paviljona 1 i 2 u Studentskom domu »Cvjetno naselje«, u svrhu normalizacije rada Studentskog doma, te Nalog o mobilizaciji drugog objekta u vlasništvu Grada Zagreba ili Republike Hrvatske, prikladnih za privremeno stambeno zbrinjavanje iz točke 1. ovoga Zaključka.

7. Ovaj Zaključak objavit će se u »Narodnim novinama«.

Klasa: 022-03/20-04/304

Urbroj: 50301-05/20-20-3

Zagreb, 27. kolovoza 2020.

Predsjednik
 mr. sc. Andrej Plenković, v. r.
### NN 96/2020 (28.8.2020.), Odluka o uvođenju nužnih epidemioloških mjera za područje Splitsko-dalmatinske županije

Stožer civilne zaštite Republike Hrvatske

1809

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20 Stožer civilne zaštite Republike Hrvatske, 26. kolovoza 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE SPLITSKO-DALMATINSKE ŽUPANIJE

I.

Na prijedlog Stožera civilne zaštite Splitsko-dalmatinske županije uvode se nužne epidemiološke mjere za područje Splitsko-dalmatinske županije, u trajanju od 14 dana.

II.

Nužne epidemiološke mjere iz točke I. ove Odluke su:

– obvezno nošenje maski za lice ili medicinskih maski u zatvorenim prostorima ugostiteljskih objekata dok se ne konzumira hrana, pića i napitci

– na svadbenim svečanostima može biti prisutno najviše 50 osoba

– na ostalim privatnim svečanostima i proslavama može biti prisutno najviše 20 osoba

– na sahranama može biti prisutno najviše 50 osoba, bez održavanja karmina, a sućut ožalošćenima se ne smije izražavati bliskim kontaktom

– na svim društvenim okupljanjima (manifestacije, priredbe, mise, obredi, izložbe i druga društvena okupljanja) obvezno je pridržavanje svih propisanih epidemioloških mjera, a ako se održavaju u zatvorenom prostoru obvezno je nošenje maski za lice ili medicinskih maski i održavanje fizičke distance od minimalno 2 metra

– organizatori svih društvenih okupljanja i vlasnici ugostiteljskih objekata dužni su vršiti pojačani nadzor pridržavanja propisanih epidemioloških mjera

– obustavlja se rad teretana, fitness centara i drugih oblika organiziranje rekreacije

– sportska natjecanja mogu se održavati samo bez prisustva gledatelja

– zabranjuju se posjeti i izlasci iz domova za starije i drugih ustanova socijalne skrbi te se daje preporuka da se rad organizira u smjenama, kad god je to moguće.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera u ugostiteljskim objektima.

IV.

Ova Odluka primjenjuje se od 27. kolovoza 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-116

Zagreb, 26. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Naredba o izmjeni Naredbe o smanjenju brojnog stanja pojedine vrste divljači

Ministarstvo poljoprivrede

1841

Na temelju članka 64. stavka 1. Zakona o lovstvu (»Narodne novine«, br. 99/18, 32/19 i 32/20), ministrica poljoprivrede donosi

NAREDBU

O IZMJENI NAREDBE O SMANJENJU BROJNOG STANJA POJEDINE VRSTE DIVLJAČI

Članak 1.

U Naredbi o smanjenju brojnog stanja pojedine vrste divljači (»Narodne novine«, br. 115/18) članak 5. stavak 1. podstavak 1. mijenja se i glasi:

» – u roku od 24 h prijaviti izlučenje divljači svinje divlje (Sus scrofa L.) razduživanjem markice za označavanje krupne divljači putem Središnje lovne evidencije«.

Članak 2.

Ova Naredba stupa na snagu osmoga dana od dana objave u »Narodnim novinama«.

Klasa: 323-03/18-01/17

Urbroj: 525-11/0569-20-4

Zagreb, 25. kolovoza 2020.

Ministrica poljoprivrede
 Marija Vučković, v. r.
### NN 98/2020 (2.9.2020.), Odluka o uvođenju nužnih epidemioloških mjera za područje Brodsko-posavske županije

STOŽER CIVILNE ZAŠTITE REPUBLIKE HRVATSKE

1845

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 28. kolovoza 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE BRODSKO-POSAVSKE ŽUPANIJE

I.

Na prijedlog Stožera civilne zaštite Brodsko-posavske županije uvode se nužne epidemiološke mjere za područje Brodsko-posavske županije, u trajanju od 14 dana.

II.

Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba

– na privatnim svečanostima i proslavama može biti prisutno najviše 20 osoba

– na sahranama može biti prisutno najviše 50 osoba, bez održavanja karmina, a sućut ožalošćenima se ne smije izražavati bliskim kontaktom

– na svim društvenim i javnim okupljanjima (manifestacije, priredbe, mise, obredi, izložbe i druga društvena i javna okupljanja) obvezno je pridržavanje svih propisanih epidemioloških mjera, a ako se održavaju u zatvorenom prostoru obvezno je nošenje maski za lice ili medicinskih maski

– organizatori svih društvenih okupljanja i vlasnici ugostiteljskih objekata odgovorni su za provođenje epidemioloških mjera te su dužni vršiti pojačani nadzor pridržavanja propisanih epidemioloških mjera

– sportska natjecanja mogu se održavati samo bez prisustva gledatelja.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera, a osobito pridržavanja propisanih epidemioloških mjera u ugostiteljskim objektima.

IV.

Ova Odluka primjenjuje se od 31. kolovoza 2020. godine.

V.

Stupanjem na snagu ove Odluke stavlja se izvan snage Odluka o uvođenju nužne epidemiološke mjere ograničenja svadbenih svečanosti za područje Brodsko-posavske županije (»Narodne novine« broj 95/20).

VI.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-119

Zagreb, 28. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Odluka o uvođenju nužnih epidemioloških mjera za područje Dubrovačko-neretvanske županije

Stožer civilne zaštite Republike Hrvatske

1843

Na temelju članka 47. Zakona o zaštiti pučanstva od zaraznih bolesti »Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti »Narodne novine« broj 47/20) i članka 22.a Zakona o sustavu civilne zaštite »Narodne novine« broj 82/15, 118/18 i 31/20) Stožer civilne zaštite Republike Hrvatske, 28. kolovoza 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE DUBROVAČKO-NERETVANSKE ŽUPANIJE

I.

Na prijedlog Stožera civilne zaštite Dubrovačko-neretvanske županije uvode se nužne epidemiološke mjere za područje Dubrovačko-neretvanske županije, u trajanju od 14 dana.

II.

Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba

– ostale privatne svečanosti i proslave mogu se organizirati samo u krugu obitelji i na njima može biti prisutno najviše 20 osoba

– na sahranama i komemoracijama može biti prisutno najviše 50 osoba, a sućut ožalošćenima se ne smije izražavati bliskim kontaktom

– na svim društvenim okupljanjima (manifestacije, priredbe, mise, obredi, izložbe i druga društvena okupljanja) obvezno je pridržavanje svih propisanih epidemioloških mjera, a ako se održavaju u zatvorenom prostoru obvezno je nošenje maski za lice ili medicinskih maski i održavanje fizičke distance od minimalno 2 metra. Mjera fizičke distance od minimalno 2 metra ne mora se primjenjivati između članova istog kućanstva te između osoba koje su uobičajeno u bliskom kontaktu, s time da takve skupine osoba između kojih nije nužna mjera fizičke distance od minimalno 2 metra na mogu imati više od 5 osoba

– organizatori svih društvenih okupljanja i vlasnici ugostiteljskih objekata odgovorni su za provođenje epidemioloških mjera te su dužni vršiti pojačani nadzor pridržavanja propisanih epidemioloških mjera.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera.

IV.

Ova Odluka primjenjuje se od 31. kolovoza 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-117

Zagreb, 28. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Odluka o uvođenju nužnih epidemioloških mjera za područje Zadarske županije

STOŽER CIVILNE ZAŠTITE REPUBLIKE HRVATSKE

1846

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 28. kolovoza 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE ZADARSKE ŽUPANIJE

I.

Na prijedlog Stožera civilne zaštite Zadarske županije uvode se nužne epidemiološke mjere za područje Zadarske županije, u trajanju od 14 dana.

II.

Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba

– zabranjuju se održavanja organiziranih zabavnih okupljanja na brodovima

– zabranjuju se posjeti domovima za starije.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera.

IV.

Ova Odluka primjenjuje se od 29. kolovoza 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-120

Zagreb, 28. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Odluka o uvođenju nužne epidemiološke mjere načina održavanja priredbi, festivala i drugih manifestacija na području Međimurske županije

STOŽER CIVILNE ZAŠTITE REPUBLIKE HRVATSKE

1844

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 28. kolovoza 2020. godine, donosi

ODLUKU

O UVOĐENJU NUŽNE EPIDEMIOLOŠKE MJERE NAČINA ODRŽAVANJA PRIREDBI, FESTIVALA I DRUGIH MANIFESTACIJA NA PODRUČJU MEĐIMURSKE ŽUPANIJE

I.

Na prijedlog Stožera civilne zaštite Međimurske županije uvodi se nužna epidemiološka mjera načina održavanja priredbi, festivala i drugih manifestacija na području Međimurske županije.

II.

Priredbe, festivali i druge manifestacije na području Međimurske županije mogu se održavati samo uz pridržavanje svih epidemioloških mjera i posebnih preporuka i uputa koje propiše Zavod za javno zdravstvo Međimurske županije.

III.

Ova Odluka primjenjuje se od 29. kolovoza 2020. godine.

IV.

Ova Odluka primjenjuje se do 15. rujna 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-118
 Zagreb, 28. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

1856

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 31. kolovoza 2020. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/19), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. listopada 2020. do 31. prosinca 2020., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju  [kn/kWh] | | |
| ENJT | ENVT | ENNT |
| Visoki napon | |  | 0,5638 | 0,3317 |
| Srednji napon | |  | 0,5474 | 0,3220 |
| Niski napon | Plavi | 0,5342 |  |  |
| Bijeli |  | 0,6140 | 0,3612 |
| Crveni |  | 0,5350 | 0,3147 |
| Žuti  (javna rasvjeta) | 0,4181 |  |  |
| Tarifne stavke nakon dva mjeseca korištenja zajamčene opskrbe | | | | |
| Tarifni modeli | | Tarifne stavke za radnu energiju  [kn/kWh] | | |
| ENJT | ENVT | ENNT |
| Visoki napon | |  | 0,6407 | 0,3769 |
| Srednji napon | |  | 0,6221 | 0,3659 |
| Niski napon | Plavi | 0,6071 |  |  |
| Bijeli |  | 0,6978 | 0,4105 |
| Crveni |  | 0,6080 | 0,3576 |
| Žuti  (javna rasvjeta) | 0,4751 |  |  |

II.

Ova Odluka objavit će se u »Narodnim novinama«, a stupa na snagu 1. listopada 2020.

Klasa: 310-35/20-01/21

Urbroj: 371-06-20-3

Zagreb, 31. kolovoza 2020.

Predsjednik Upravnog vijeća
 Tomislav Jureković, dipl. ing., v. r.
### NN 98/2020 (2.9.2020.), Pravilnik o izmjenama i dopunama Pravilnika o adekvatnosti kapitala mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

1864

Na temelju članka 75. stavka 2. i članka 79. stavka 4. Zakona o mirovinskim osiguravajućim društvima (»Narodne novine« broj 22/14, 29/18, 115/18, dalje u tekstu: Zakon) Hrvatska agencija za nadzor financijskih usluga na sjednici Upravnog vijeća 27. kolovoza 2020. donijela je

PRAVILNIK

O IZMJENAMA I DOPUNAMA PRAVILNIKA O ADEKVATNOSTI KAPITALA MIROVINSKOG OSIGURAVAJUĆEG DRUŠTVA

Članak 1.

U Prilogu Pravilnika o adekvatnosti kapitala mirovinskog osiguravajućeg društva (»Narodne novine« broj 74/14, 121/16 i 116/19) mijenjaju se obrasci IK-MOD, GS-MOD i AK-MOD kako slijedi:

Obrazac: IK-MOD

![](/files/_web/sluzbeni-dio/2020/131747/images/3619.jpg)

Obrazac: GS-MOD

![](/files/_web/sluzbeni-dio/2020/131747/images/3610.jpg)

Obrazac: AK-MOD

![](/files/_web/sluzbeni-dio/2020/131747/images/3602.jpg)

Prijelazne i završne odredbe

Članak 2.

(1) Ovaj Pravilnik stupa na snagu osmoga dana od objave u »Narodnim novinama«

(2) Ovaj Pravilnik prvi put se primjenjuje na dostavu tromjesečnog izvješća sa stanjem na dan 30. 9. 2020. i godišnjeg izvješća sa stanjem na dan 31. 12. 2020. godine.

Klasa: 011-02/20-04/03
 Urbroj: 326-01-70-72-20-01
 Zagreb, 27. kolovoza 2020.

Predsjednik Upravnog vijeća
 dr. sc. Ante Žigman, v. r.
### NN 98/2020 (2.9.2020.), Pravilnik o izmjenama i dopunama Pravilnika o strukturi i sadržaju financijskih i dodatnih izvještaja društva za osiguranje odnosno društva za reosiguranje

HRVATSKA AGENCIJA ZA NADZOR FINANCIJSKIH USLUGA

1861

Na temelju odredbe članka 192. stavka 8. Zakona o osiguranju (»Narodne novine« broj 30/15, 112/18 i 63/20) Hrvatska agencija za nadzor financijskih usluga na sjednici Upravnog vijeća održanoj 27. kolovoza 2020. donosi

PRAVILNIK

O IZMJENAMA I DOPUNAMA PRAVILNIKA O STRUKTURI I SADRŽAJU FINANCIJSKIH I DODATNIH IZVJEŠTAJA DRUŠTVA ZA OSIGURANJE ODNOSNO DRUŠTVA ZA REOSIGURANJE

Članak 1.

U članku 1. Pravilnika o strukturi i sadržaju financijskih i dodatnih izvještaja društva za osiguranje odnosno društva za reosiguranje (»Narodne novine« broj 37/16, 96/18 i 50/19; dalje u tekstu: Pravilnik), iza alineje 2. dodaje se alineja 3. koja glasi:

» – rokove za dostavu izvješća iz članka 192. stavka 1. Zakona o osiguranju,«.

Dosadašnja alineja 3. postaje alineja 4.

Članak 2.

Iza članka 9. dodaju se naslov i članak 10. koji glase:

»IV. REVIZORSKO IZVJEŠĆE O OBAVLJENOJ ZAKONSKOJ REVIZIJI GODIŠNJIH FINANCIJSKIH IZVJEŠTAJA

Članak 10.

Društvo za osiguranje odnosno društvo za reosiguranje dužno je dostaviti izvješća iz članka 192. stavka 1. Zakona o osiguranju, najkasnije u roku od četiri mjeseca nakon isteka poslovne godine za koju se izvještaji sastavljaju.«

Dosadašnji članak 10. postaje članak 11.

Dosadašnji redni broj naslova IV. postaje redni broj V.

Članak 3.

Iza dosadašnjeg članka 10., koji postaje članak 11. dodaju se redni broj, naslov i članak 12. koji glase:

»VI. POSTUPANJE U SLUČAJEVIMA IZVANREDNE SITUACIJE

Članak 12.

(1) U slučaju izvanredne ili druge situacije koja utječe na izvršenje obveza načina i/ili rokova dostave izvješća iz ovog Pravilnika, društva za osiguranje odnosno društva za reosiguranje će postupiti u skladu sa smjernicom ili preporukom EIOPA-e koja je primjenjiva na navedenu situaciju, u skladu s člankom 2.a Zakona o osiguranju, a ako takve smjernice ili preporuke nema, društva će postupiti u skladu s uputom Agencije, donesenom u skladu s člankom 204. stavkom 10. Zakona o osiguranju koja će biti objavljena na internetskoj stranici Agencije ili biti dostavljena društvima na drugi primjeren način.

(2) Odredba stavka 1. ovoga članka primjenjuje se i na druge izvještaje, informacije i podatke koje društva za osiguranje odnosno društva za reosiguranje i drugi subjekti nadzora dostavljaju Agenciji u skladu s odredbama pravilnika koji su doneseni na temelju Zakona o osiguranju.«

Dosadašnji članci 11. i 12. postaju članci 13. i 14.

Dosadašnji redni broj naslova V. postaje redni broj VII.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-04/01
 Urbroj: 326-01-70-72-20-7
 Zagreb, 27. kolovoza 2020.

Predsjednik Upravnog vijeća
 dr. sc. Ante Žigman, v. r.
### NN 98/2020 (2.9.2020.), Pravilnik o izmjenama i dopunama Pravilnika o uvjetima za nuđenje mirovinskih programa dobrovoljnog mirovinskog osiguranja na temelju individualne kapitalizirane štednje

HRVATSKA AGENCIJA ZA NADZOR FINANCIJSKIH USLUGA

1863

Na temelju članka 150. stavka 3. i članka 151. stavka 3. Zakona o dobrovoljnim mirovinskim fondovima (»Narodne novine« broj 19/14, 29/18 i 115/18, dalje u tekstu: Zakon) Hrvatska agencija za nadzor financijskih usluga (dalje u tekstu: Hanfa) na sjednici Upravnog vijeća održanoj 27. kolovoza 2020. godine donosi

PRAVILNIK

O IZMJENAMA I DOPUNAMA PRAVILNIKA O UVJETIMA ZA NUĐENJE MIROVINSKIH PROGRAMA DOBROVOLJNOG MIROVINSKOG OSIGURANJA NA TEMELJU INDIVIDUALNE KAPITALIZIRANE ŠTEDNJE

Članak 1.

U Pravilniku o uvjetima za nuđenje mirovinskih programa dobrovoljnog mirovinskog osiguranja na temelju individualne kapitalizirane štednje (»Narodne novine«, br. 101/14, 41/17 i 2/2020), u članku 4. stavku 3. zarez i riječi », na kojoj je potpis izdavatelja ovjeren kod javnog bilježnika,« brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-03/05
 Urbroj: 326-01-70-72-20-2
 Zagreb 27. kolovoza 2020.

Predsjednik Upravnog vijeća
 dr. sc. Ante Žigman, v. r.
### NN 98/2020 (2.9.2020.), Pravilnik o izmjenama i dopunama Pravilnika o strukturi i sadržaju financijskih i dodatnih izvještaja mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

1865

Na temelju članka 98. stavka 4. točaka 1. i 2. Zakona o mirovinskim osiguravajućim društvima (»Narodne novine« broj 22/14, 29/18 i 115/18, dalje u tekstu: Zakon), Hrvatska agencija za nadzor financijskih usluga na sjednici Upravnog vijeća 27. kolovoza 2020. donijela je

PRAVILNIK

O IZMJENAMA I DOPUNAMA PRAVILNIKA O STRUKTURI I SADRŽAJU FINANCIJSKIH I DODATNIH IZVJEŠTAJA MIROVINSKOG OSIGURAVAJUĆEG DRUŠTVA

Članak 1.

(1) U članku 4. stavku 2. Pravilnika o strukturi i sadržaju financijskih i dodatnih izvještaja mirovinskog osiguravajućeg društva (Narodne novine broj 37/2016 i 121/2016), dodaju se točke 7., 8. i 9. koje glase:

»7. Izvještaj o izračunu naknade za upravljanje imovinom (Obrazac MOD-IN)

8. Izvještaj o pregledu broja korisnika i ugovora prema vrsti i obliku mirovine (Obrazac MOD-NKU)

9. Izvještaj o pregledu isplata mirovina i primljenih doznaka prema vrsti i obliku mirovine (Obrazac MOD-VOM)«

(3) Obrasci izvještaja o izračunu naknade za upravljanje imovinom (Obrazac MOD-IN), izvještaja o pregledu broja korisnika i ugovora prema vrsti i obliku mirovine mirovine (Obrazac ­MOD-NKU) i izvještaja o pregledu isplata mirovina i primljenih doznaka prema vrsti i obliku mirovine (Obrazac MOD-VOM) iz Priloga ovoga Pravilnika postaju dio Priloga 2.

Članak 2.

U članku 5. stavku 1.,

druga i treća alineja mijenjaju se i glase:

» – dodatne izvještaje iz članka 4. stavka 2. točaka 1. do 6. i 8. do 9. ovoga Pravilnika za razdoblje poslovne godine (godišnji dodatni izvještaji) te za tromjesečna izvještajna razdoblja tijekom poslovne godine i to na dan 31.03., 30.06., 30.09., 31.12. (tromjesečni dodatni izvještaji)

– dodatne izvještaje iz članka 4. stavka 2. točaka 6. do 7. ovoga Pravilnika mjesečno (mjesečni dodatni izvještaji).«

Članak 3.

U članku 6., stavak 3. mijenja se i glasi:

»Mirovinsko osiguravajuće društvo dužno je dostaviti Agenciji mjesečni dodatni izvještaj iz članka 4. stavka 2. točke 7. ovoga Pravilnika najkasnije do kraja mjeseca koji slijedi nakon izvještajnog mjeseca.«

Dosadašnji stavak 3. postaje stavak 4.

Prijelazne i završne odredbe

Članak 4.

Ovaj Pravilnik stupa na snagu osmoga dana od dana objave u »Narodnim novinama«, a prvi put se primjenjuje za mjesečni izvještaj za mjesec rujan 2020. godine, a za tromjesečne dodatne izvještaje na dan 30. 9. 2020. godine.

Klasa: 011-02/20-04/03
 Urbroj: 326-01-70-72-20-02
 Zagreb, 27. kolovoza 2020.

Predsjednik Upravnog vijeća
 dr. sc. Ante Žigman, v. r.

PRILOG

Obrazac: MOD-IN

![](/files/_web/sluzbeni-dio/2020/131747/images/3656.jpg)

Obrazac: MOD-NKU

![](/files/_web/sluzbeni-dio/2020/131747/images/3646.jpg)

Obrazac: MOD-VOM

![](/files/_web/sluzbeni-dio/2020/131747/images/3638.jpg)
### NN 98/2020 (2.9.2020.), Odluka o aktualnoj vrijednosti mirovine od 1. srpnja 2020.

Hrvatski zavod za mirovinsko osiguranje

1853

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 28. kolovoza 2020., donosi

ODLUKU

O AKTUALNOJ VRIJEDNOSTI MIROVINE OD
 1. SRPNJA 2020.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. srpnja 2020. iznosi 69,42 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2020.

Klasa: 041-01/20-02/7

Urbroj: 341-99-01/01-20-3

Zagreb, 28. kolovoza 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 98/2020 (2.9.2020.), Odluka o najnižoj mirovini za jednu godinu mirovinskog staža od 1. srpnja 2020.

HRVATSKI ZAVOD ZA MIROVINSKO OSIGURANJE

1855

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 28. kolovoza 2020., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SRPNJA 2020.

Članak 1.

Najniža mirovina za jednu godinu mirovinskog staža od 1. srpnja 2020. iznosi 69,42 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2020.

Klasa: 041-01/20-02/7

Urbroj: 341-99-01/01-20-4

Zagreb, 28. kolovoza 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 98/2020 (2.9.2020.), Odluka o izmjeni Odluke o općinskim porezima Općine Klenovnik

Općina Klenovnik

1852

Na temelju članka 20. Zakona o lokalnim porezima (»Narodne novine« broj 115/16, 101/17) i članka 22. Statuta Općine Klenovnik (»Službeni vjesnik Varaždinske županije« broj 21/13, 39/13, 16/14 i 77/19), Općinsko vijeće Općine Klenovnik na 19. sjednici, održanoj 10. kolovoza 2020. godine, donosi

ODLUKU

O IZMJENI ODLUKE O OPĆINSKIM POREZIMA

Članak 1.

U Odluci o Općinskim porezima (»Službeni vjesnik Varaždinske županije« broj 37/17, 8/18 i 21/20) u GLAVI III. POREZ NA POTROŠNJU članak 9a. briše se.

Članak 2.

Ova Odluka stupa na snagu prvoga dana od dana objave u »Službenom vjesniku Varaždinske županije«.

Ista Odluka objavit će se i u »Narodnim novinama«.

Klasa: 410-01/20-01/02
 Urbroj: 2186/015-20-04
 Klenovnik, 10. kolovoza 2020.

Predsjednica Općinskog vijeća
 Sanda Golub, v. r.
### NN 98/2020 (2.9.2020.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. srpnja 2020.

HRVATSKI ZAVOD ZA MIROVINSKO OSIGURANJE

1854

Na temelju članka 88. stavka 6. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, na sjednici održanoj 28. kolovoza 2020., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SRPNJA 2020.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. srpnja 2020. iznosi 1.590,01 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od
 1. siječnja 1999. do 30. lipnja 2020. usklađuju se od 1. srpnja 2020. za 1,41 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2020.

Klasa: 041-01/20-02/7

Urbroj: 341-99-01/01-20-5

Zagreb, 28. kolovoza 2020.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 98/2020 (2.9.2020.), Odluka o uvođenju nužne epidemiološke mjere ograničenja svadbenih svečanosti za područje Varaždinske županije

STOŽER CIVILNE ZAŠTITE REPUBLIKE HRVATSKE

1847

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 29. kolovoza 2020. godine, donosi

ODLUKU

O UVOĐENJU NUŽNE EPIDEMIOLOŠKE MJERE OGRANIČENJA SVADBENIH SVEČANOSTI ZA PODRUČJE VARAŽDINSKE ŽUPANIJE

I.

Na prijedlog Stožera civilne zaštite Varaždinske županije uvodi se nužna epidemiološka mjera ograničenja svadbenih svečanosti, u trajanju od 30 dana.

II.

Za vrijeme primjene nužne epidemiološke mjere iz točke I. ove Odluke na svadbenim svečanostima koje se održavaju na području Varaždinske županije može biti prisutno najviše 100 osoba.

III.

Ova Odluka primjenjuje se od 31. kolovoza 2020. godine.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-121
 Zagreb, 29. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Odluka o uvođenju nužne epidemiološke mjere ograničenja svadbenih svečanosti za područje Virovitičko-podravske županije

STOŽER CIVILNE ZAŠTITE REPUBLIKE HRVATSKE

1849

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 29. kolovoza 2020. godine, donosi

ODLUKU

O UVOĐENJU NUŽNE EPIDEMIOLOŠKE MJERE OGRANIČENJA SVADBENIH SVEČANOSTI ZA PODRUČJE VIROVITIČKO-PODRAVSKE ŽUPANIJE

I.

Na prijedlog Stožera civilne zaštite Virovitičko-podravske županije uvodi se nužna epidemiološka mjera ograničenja svadbenih svečanosti, u trajanju od 14 dana.

II.

Za vrijeme primjene nužne epidemiološke mjere iz točke I. ove Odluke na svadbenim svečanostima koje se održavaju na području Virovitičko-podravske županije može biti prisutno najviše 50 osoba.

III.

Ova Odluka primjenjuje se od 31. kolovoza 2020. godine.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-123
 Zagreb, 29. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Odluka o izmjeni Odluke o uvođenju nužnih epidemioloških mjera za područje Splitsko-dalmatinske županije

STOŽER CIVILNE ZAŠTITE REPUBLIKE HRVATSKE

1851

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20, Stožer civilne zaštite Republike Hrvatske, 31. kolovoza 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE SPLITSKO-DALMATINSKE ŽUPANIJE

I.

Na prijedlog Stožera civilne zaštite Splitsko-dalmatinske županije u Odluci o uvođenju nužnih epidemioloških mjera za područje Splitsko-dalmatinske županije (»Narodne novine« broj 96/20) u točki II. podstavak 7. briše se.

Dosadašnji podstavci 8. i 9. postaju podstavci 7. i 8.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-125

Zagreb, 31. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Odluka o izmjeni Odluke o privremenoj zabrani prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1850

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 31. kolovoza 2020. godine, donosi

ODLUKU

O IZMJENI ODLUKE O PRIVREMENOJ ZABRANI PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani prelaska preko graničnih prijelaza Republike Hrvatske (»Narodne novine« broj 74/20, 80/20, 81/20, 90/20 i 92/20) točka V. mijenja se i glasi:

»Ova Odluka primjenjuje se do 15. rujna 2020. godine.«

II.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-124
 Zagreb, 31. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Odluka o uvođenju nužnih epidemioloških mjera za područje Šibensko-kninske županije

STOŽER CIVILNE ZAŠTITE REPUBLIKE HRVATSKE

1848

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 29. kolovoza 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE ŠIBENSKO-KNINSKE ŽUPANIJE

I.

Na prijedlog Stožera civilne zaštite Šibensko-kninske županije uvode se nužne epidemiološke mjere za područje Šibensko-kninske županije.

II.

Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba, a mogu trajati najdulje do 02.00 sata

iznimno, na svadbenim svečanostima može biti prisutno do 100 osoba, a takve svadbene svečanosti se mogu održavati samo u prostorima koji redovno mogu organizirati svečanosti za najmanje 3 puta više osoba nego što će ih biti na takvoj svadbenoj svečanosti

– na sahranama može biti prisutno najviše 50 osoba, a sućut ožalošćenima se ne smije izražavati bliskim kontaktom

– u svim zatvorenim prostorima u kojima se obavljaju javne ili gospodarske djelatnosti te odvijaju manifestacije, kulturni ili drugi programi, vjerska ili druga društvena okupljanja obvezno je korištenje maski za lice ili medicinskih maski

– zabranjuju se posjeti korisnicima domovima za starije i drugih ustanova socijalne skrbi i izlasci korisnika izvan prostora objekata i dvorišta domova za starije i drugih ustanova socijalne skrbi, izuzev ako je izlazak uvjetovan medicinskim razlozima.

Nužne epidemiološke mjere iz stavka 1. podstavaka 1., 2. i 3. ove točke određuju se u trajanju od 30 dana.

Nužna epidemiološka mjera iz stavka 1. podstavka 4. ove točke određuje se u trajanju od 15 dana.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera.

IV.

Ova Odluka primjenjuje se od 31. kolovoza 2020. godine.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-122

Zagreb, 29. kolovoza 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 98/2020 (2.9.2020.), Rješenje o razrješenju pomoćnika ministra zaštite okoliša i energetike

Vlada Republike Hrvatske

1840

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 27. kolovoza 2020. donijela

RJEŠENJE

O RAZRJEŠENJU POMOĆNIKA MINISTRA ZAŠTITE OKOLIŠA I ENERGETIKE

Razrješuje se DOMAGOJ VALIDŽIĆ dužnosti pomoćnika ministra zaštite okoliša i energetike.

Klasa: UP/I 080-02/20-02/148
 Urbroj: 50301-15/28-20-02
 Zagreb, 27. kolovoza 2020.

Predsjednik
 mr. sc. Andrej Plenković, v. r.
### NN 98/2020 (2.9.2020.), Rješenje o verifikaciji i dodjeli naziva »Referentni centar Ministarstva zdravstva za neurooftalmologijju« Klinici za očne bolesti Kliničkog bolničkog centra Zagreb

Ministarstvo zdravstva

1842

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18, 125/19) na prijedlog Nacionalnog zdravstvenog vijeća Ministarstva zdravstva te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za očne bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za neurooftalmologiju« na vrijeme od pet godina.

2. Klinika za očne bolesti Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za neurooftalmologiju«.

3. »Referentni centar Ministarstva zdravstva za neurooftalmologiju« Klinike za očne bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/32
 Urbroj: 534-04-2-1/5-20-21
 Zagreb, 28. srpnja 2020.

Ministar
 izv. prof. dr. sc. Vili Beroš, dr. med., v. r.